joelniklaus/EU_Wikipedias huggingface dataset:
Κάτω Λοθαριγγία

Το Δουκάτο της Κάτω Λωρραίνης ή Κάτω Λοθαριγγία (επίσης αναφέρεται στους τίτλους Λόθιερ), ιδρύθηκε το 959 και διήρκησε ως το 1190, και ήταν ένα δουκάτο του Βασιλείου της Γερμανίας, που περιελάμβανε μέρος του σημερινού Βελγίου, την Ολλανδία, το βόρειο μέρος της γερμανικής Ρηνανίας, και μέρος της βόρειας Γαλλίας στη σημερινή περιοχή του Νορτ Πα ντε Καλαί.   

Δημιουργήθηκε από το πρώην φραγκικό βασίλειο της Λοθαριγγίας του Λοθάριου Β΄, το οποίο είχε Η Λοθαριγγία που ήταν διασπασμένη κατά το μεγαλύτερο μέρος του 8ου αιώνα, επανενώθηκε υπό τον Λουδοβίκο το Νεότερο το 880 με τη Συνθήκη του Ριμπεμόν, και μετά το θάνατο του βασιλιά της Ανατολικής Φραγκίας Λουδοβίκου Δ΄ του Παιδός το 911, ενώθηκε με τη Δυτική Φραγκία υπό το βασιλιά Κάρολο Γ΄. Κατόπιν η Λοθαριγγία αποτέλεσε μόνη της δουκάτο, και περίπου το 925 ο Δούκας Γιλβέρτος δήλωσε υποταγή στον Γερμανό βασιλιά Ερρίκο Α΄. Από εκείνο το σημείο και μετά η Λοθαριγγία παρέμεινε ως γερμανικό δουκάτο με τα σύνορα με τη Γαλλία να παραμένουν τα ίδια κατά τη διάρκεια του Μεσαίωνα.     

Το 959 ο γιος του Ερρίκου Α΄ Μπρούνο ο Μέγας χώρισε τη Λοθαριγγία σε δύο δουκάτα, την Κάτω και Άνω Λωρραίνη (ή Κάτω και Άνω Λοθαριγγία), και έδωσε στον Κόμη Γοδεφρείδος Α΄ τον τίτλο του Δούκα της Κάτω Λωρραίνης. Τα εδάφη του Γοδεφρείδου ήταν προς τα βόρεια (προς το κατώτερο μέρος του συστήματος του παταμού Ρήνου), ενώ τα εδάφη της Άνω Λωρράινης ήταν προς τα νότια (προς τα ανώτερα μέρη του συστήματος του ποταμού). Και τα δύο δουκάτα αποτέλεσαν το δυτικότερο μέρος της Αγίας Ρωμαϊκής αυτοκρατορίας που ίδρυσε το 962 ο μεγαλύτερος αδελφός του Μπρούνο Αυτοκράτορας Όθων Α΄.     

Από κει και πέρα τα δύο δουκάτα ακολούθησαν πολύ διαφορετικούς δρόμους: με το θάνατο του γιου του Γοφεφρείδου Ρίχαρ, η Κάτω Λωρραίνη ήταν υπό τον άμεσο έλεγχο του Αυτοκράτορα, μέχρι το 977 όταν ο  Όθων Β΄ την παραχώρησε ως φέουδο στον Κάρολο, τον εξόριστο μικρότερο γιο του βασιλιά Λοθάριου της Φραγκίας. Η Κάτω και Άνω Λωρραίνη ενώθηκαν ξάνα για λίγο από 1033 ως το 1044 υπό τον Γκοθέλο Α΄. Μετά από αυτό, το δουκάτο της Κάτω Λωρραίνης περιθωριοποιήθηκε γρήγορα, ενώ η Άνω Λωρραίνη, έγινε γνωστή απλά ως Δουκάτο της Λωρράινης.    

Στις επόμενες δεκαετίες η σημασία του Δουκάτου της Κάτω Λωρραίνης μειώθηκε, και επηρεάστηκε παραπέρα από την διαμάχη μεταξύ του Αυτοκράτορα Ερρίκου Δ΄ και του γιου του, Ερρίκου Ε΄. Το 1100 ο Ερρίκος Δ΄ είχε παραχωρήσει το φέουδο στον Κόμη Ερρίκο του Λίμπουργκ, τον ο οποίον ο Ερρίκος Ε΄, αφού υποχρέωσε σε παραίτηση τον πατέρα του Ερρίκο Δ΄, καθαίρεσε και αντικατέστησε με τον Κόμη Γοδεφρείδο Α΄. Με το θάνατο του Δούκα Γοδεφρείδου Γ΄ το 1190 το τίτλο του δούκα κληρονόμησε ο γιος του, Ερρίκος Α΄ της Βραβάνδης, με εντολή του Αυτοκράτορα  Ερρίκου ΣΤ΄ και της Δίαιτας του Συμβουλίου του Schwäbisch. Από κει και ύστερα, το Δουκάτο της Κάτω Κωρραίνης έχασε τελικά τη εδαφική του κυριαρχία, ενώ το αυτοκρατορικό φέουδο που κατείχαν οι Δούκες της Βραμβάνδης αργότερα αποκαλέστηκε Δουκάτο του Λόθιερ.

Παραπομπές 

Πρώην κράτη της Ευρώπης
Κρατίδια της Αγίας Ρωμαϊκής Αυτοκρατορίας
Οίκος της Λωρραίνης
Φεγγίθ

Η Φεγγίθ ή Αγγίθ είναι πρόσωπο της Παλαιάς Διαθήκης σύζυγος του Δαβίδ και μητέρα του τέταρτου γιου του, Αδωνία, ο οποίος γεννήθηκε ενώ ο Δαβίδ πολεμούσε τον Σαούλ.

Πρόσωπα της Παλαιάς Διαθήκης
Κερτ Ράμπις

Ο Κερτ Ράμπις (Darrell Kurt Rambis, γεννήθηκε 25 Φεβρουαρίου 1958) είναι Ελληνο-Αμερικανός επαγγελματίας προπονητής καλαθόσφαιρας και πρώην καλαθοσφαιριστής, που αγωνιζόταν στη θέση του πάουερ φόργουορντ, με πολυετή παρουσία στο NBA.

Απόφοιτος του Πανεπιστημίου της Σάντα Κλάρα, αγωνίστηκε στο κολεγιακό πρωτάθλημα από το 1976 έως το 1980, αναδεικνυόμενος σε κορυφαίο σκόρερ της ομάδας του όλων των εποχών, με συνολικά 1.736 πόντους. Επιλέχθηκε για τα ντραφτ του 1980 αλλά τελικά κατέληξε στην Ελλάδα και την ΑΕΚ, με την οποία αγωνίσθηκε ως ομογενής με το όνομα "Κυριάκος Ραμπίδης", κερδίζοντας το Κύπελλο Ελλάδας του 1981. 

Εν συνεχεία έκανε μεγάλη σταδιοδρομία στις ΗΠΑ με τα χρώματα των Λος Άντζελες Λέικερς (1982-1988 και 1993-1995), Σάρλοτ Χόρνετς (1988-1989), Φοίνιξ Σανς (1989-1992) και Σακραμέντο Κινγκς (1992-1994). Από το 1995 εργάστηκε ως προπονητής, αρχικά ως βοηθός στους Λέικερς και μετά στους Μινεσότα Τίμπεργουλβς και Νιου Γιορκ Νικς.

Έχει κατακτήσει 4 πρωταθλήματα NBA με τους Λέικερς (1982, 1985, 1987, 1988), ενώ το 1980 αναδείχθηκε κορυφαίος παίκτης της χρονιάς στο κολλεγιακό πρωτάθλημα.

Στις 29 Δεκεμβρίου του 2008 η ομάδα του Πανεπιστημίου της Σάντα Κλάρα απέσυρε προς τιμήν του την φανέλα με το Νο 34.

Παραπομπές

Πηγή 
 Η επίσημη ιστοσελίδα του αθλητή

Εξωτερικοί σύνδεσμοι

Αμερικανοί καλαθοσφαιριστές
Έλληνες καλαθοσφαιριστές
Αμερικανοί προπονητές καλαθοσφαίρισης
Έλληνες προπονητές καλαθοσφαίρισης
Καλαθοσφαιριστές ΑΕΚ
Καλαθοσφαιριστές ελληνικών συλλόγων 
Καλαθοσφαιριστές αμερικανικών συλλόγων 
Καλαθοσφαιριστές του NBA 
Καλαθοσφαιριστές Λος Άντζελες Λέικερς
Καλαθοσφαιριστές Σάρλοτ Χόρνετς
Καλαθοσφαιριστές Φοίνιξ Σανς
Καλαθοσφαιριστές Σακραμέντο Κινγκς
Ελληνοαμερικανοί
Έλληνες ομογενείς καλαθοσφαιριστές
Έλληνες καλαθοσφαιριστές στο NBA
Προπονητές καλαθοσφαίρισης Λος Άντζελες Λέικερς
Πάουερ φόργουορντ
Ποταμόχοιρος των Θάμνων

Ο Ποταμόχοιρος των Θάμνων (Potamohoerus Larvatus), είναι ένα Αρτιοδάκτυλο θηλαστικό της οικογένειας των Συΐδων και ανήκει στο γένος Ποταμόχοιρος. Στο γένος αυτό ανήκει και ο Κόκκινος Ποταμόχοιρος.

Περιγραφή

Το μήκος των Ποταμόχοιρων των Θάμνων φτάνει από 66 έως 100 εκατοστά και ζυγίζουν 55 έως 150 κιλά.Το χρώμα τους είναι συνήθως κόκκινο-καφετί ή σκούρο καφέ και το χρώμα τους γίνεται πιο σκούρο καθώς μεγαλώνουν. Και τα 2 φύλα έχουν ανοιχτόχρωμη χαίτη. Τα άνω μέρη του προσώπου τους και των αυτιών τους είναι πιο ανοιχτόχρωμα. Οι αιχμηροί χαυλιόδοντές τους είναι αρκετά μικροί και δυσδιάκριτοι. Σε αντίθεση με τους Αγριόχοιρους οι Ποταμόχοιροι των Θάμνων τρέχουν με τις ουρές τους προς τα πάνω. Τα αρσενικά είναι συνήθως πιο μεγάλα από τα θηλυκά.

Συμπεριφορά

Οι Ποταμόχοιροι είναι πολύ κοινωνικά ζώα και ζουν σε αγέλες έως 12 μέλη. Μια ομάδα αποτελείται από ένα κυρίαρχο αρσενικό και ένα κυρίαρχο θηλυκό, με άλλα θηλαστικά και νεαρά άτομα που αντιπροσωπεύουν την υπόλοιπη αγέλη. Τα θηλυκά γεννάν 3-4 χοιρίδια μετά από κύηση 4 μηνών. Οι Ποταμόχοιροι των Θάμνων μπορεί να είναι πολύ επιθετικοί, ειδικά όταν έχουν μικρά.

Διατροφή

Τα ζώα αυτά είναι παμφάγα και η διατροφή τους περιλαμβάνει ρίζες, καλλιέργειες, ψοφίμια καθώς και νεογέννητα αρνιά. Ο πληθυσμός των ζώων αυτών στις αγροτικές περιοχές, παρά τις προσπάθειες των κυνηγών, αυξάνεται λόγω της αφθονίας των τροφίμων και της έλλειψης θηρευτών.

Οικότοποι

Οι Ποταμόχοιροι των Θάμνων ζουν στην Αιθιοπία, στην Σομαλία, στην ανατολική και νότια Λαϊκή Δημοκρατία του Κονγκό και στην περιοχή του Ακρωτηρίου της Καλής Ελπίδας, στην ανατολική περιοχή της Νότιας Αφρικής. Ζουν επίσης στην Μαδαγασκάρη και στις Κομόρες. Δεν είναι γνωστό το πως έφτασε εκεί, αλλά μάλλον μεταφέρθηκε από τους ανθρώπους, μετά από μια περίοδο εξημέρωσης.

Υποείδη

 Potamochoerus Larvatus larvatus
 Potamochoerus Larvatus edwardsi
 Potamochoerus Larvatus hassama 
 Potamochoerus Larvatus koiropotamus
 Potamochoerus Larvatus nyasae
 Potamochoerus Larvatus somaliensis

Αρτιοδάκτυλα
Θηλαστικά της Αφρικής
Γιούλια Αχονκόβα

Η Γιούλια Αλεξάντροβνα Αχονκόβα (Ρωσικά: Юлия Александровна Ахонькова), είναι Ρωσίδα τραγουδίστρια, μοντέλο και χορεύτρια. Το 2003 ήταν η Μις Ρωσία και αργότερα έκανε καριέρα στο τραγούδι.

Καριέρα
Η Γιούλια το 2003 ήταν η Μις Ρωσία, αργότερα το 2004 έκανε καριέρα στο τραγούδια, βγάζοντας δύο τραγούδια με το ψευδώνυμο "Τζουλιέτα" (Ρωσικά: Джульетта). Αργότερα μετακόμισε στις ΗΠΑ με το ψευδώνυμο Julia Kova, και έβγαζε τραγούδια στα αγγλικά. Το 2009 επέστρεψε στην Ρωσία με την ευκαιρία να βγάλει καινούρια τραγούδια.

Σινγκλς
As "Джульетта":
Под дождем (2004)
Помни Меня (2005)

Βιντεογραφία
Нелегальный ангел (2003)
Конфетный мальчик (2004)
Crush (2005)
Beep Beep (2007)
Sorry (2007)
Don't Go For Anything But Love (2007)

Δισκογραφία
Julia Kova — «Это я» (2007)

 Бип-Бип (Feat. Scott Storch & Stacks)
 Sorry (Feat. Honorrebel)
 Maмa Нe Ругай (Feat. Stacks)
 Апельсины (Feat. Nox)
 Немножко (Feat. Stacks)
 Если Ты Любишь Очень (Feat. Nox)
 Заходи (Feat. Honorrebel)
 Это Я (Секреты)
 Взгляды-Заточки
 Признайся

Παραπομπές

Εξωτερικοί σύνδεσμοι
Unofficial website
official website
Twitter

Ρωσίδες τραγουδίστριες
Ρώσοι χορευτές
Ρωσίδες μοντέλα
Φωτομοντέλα
Μις Ρωσία
Απόλλων Λυμπιών

Το Εθνικόφρον Σωματείο «Απόλλων» Λυμπιών (ή ο Απόλλων Λυμπιών) είναι κυπριακό αθλητικό και πολιτιστικό σωματείο με έδρα τα Λύμπια της επαρχίας Λευκωσίας. Το σωματείο έχει τμήματα ποδοσφαίρου σε άνδρες και γυναίκες. Η ποδοσφαιρική ομάδα του σωματείου έχει συμμετοχές στη Β΄ κατηγορία, στη Γ΄ κατηγορία και στη Δ΄ κατηγορία ποδοσφαίρου της Κύπρου. Χρώμα της ομάδας είναι το γαλάζιο.

Ίδρυση 
Το σωματείο ιδρύθηκε στις 30 Ιανουαρίου 1948 με την ονομασία Θ.Ο.Ι. Λυμπιών (Θρησκευτικό Ορθόδοξο Ίδρυμα Λυμπιών). To 1954 μετονομάστηκε σε Εθνικόφρον Σωματείο «Απόλλων» Λυμπιών. Ανέπτυξε αθλητική δράση αλλά και πολιτιστική με τη διοργάνωση καλλιτεχνικών εκδηλώσεων.

Ποδόσφαιρο

Περίοδος 1980-1990 
Ο Απόλλων Λυμπιών ξεκίνησε να αγωνίζεται στις διοργανώσεις της ΕΠΟΠΛ. Το 1980  κατέκτησε το Πρωτάθλημα πρωταθλητριών ΣΤΟΚ κερδίζοντας την ένταξη του στη Γ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ).

Στην πρώτη του συμμετοχή, την περίοδο 1980-81, τερμάτισε στη δεύτερη θέση, ένα βαθμό πίσω από την πρωταθλήτρια ομάδα, κερδίζοντας την άνοδο του στη Β΄ κατηγορία. Ακολούθησαν έξι συμμετοχές στη Β΄ κατηγορία. Καλύτερη θέση που κέρδισε ήταν η πέμπτη θέση την περίοδο 1983-84. Την περίοδο 1986-87 τερμάτισε στη 15η θέση και υποβιβάστηκε στη Γ΄ κατηγορία. Την περίοδο 1987-88 τερμάτισε στη 13η θέση και υποβιβάστηκε στη Δ΄ κατηγορία. Την περίοδο 1988-89 κατέκτησε την πρώτη θέση στον όμιλο του στο πρωτάθλημα Δ΄ κατηγορίας και ακολούθως κέρδισε την άνοδο του στη Γ΄ κατηγορία μέσα από αγώνες μπαράζ.
1Η Δ΄ κατηγορία ήταν χωρισμένη σε τέσσερις ομίλους. Ο Απόλλων συμμετείχε στον Δ΄ όμιλο.

Περίοδος 1990-2000 
Ακολούθησαν δύο συμμετοχές στη Γ΄ κατηγορία. Την περίοδο 1990-91 προβιβάστηκε στη Β΄ κατηγορία. Ακολούθησαν δύο συνεχόμενοι υποβιβασμοί και έτσι ο Απόλλωνας βρέθηκε στη Δ΄ κατηγορία στην οποία παρέμεινε μέχρι το τέλος της δεκαετίας.

Περίοδος 2000-2004 
Ο Απόλλωνας συμμετείχε στη Δ΄ κατηγορία έως την περίοδο 2003-04. Πριν από την έναρξη της περιόδου 2004-05 αποχώρησε από το πρωτάθλημα λόγω οικονομικών προβλημάτων. Στη συνέχεια συμμετείχε στις διοργανώσεις της ΕΠΟΠΛ ενώ από το 2015 συμμετέχει στις διοργανώσεις της ΑΠΟΕΣΠ.
1Ο Απόλλων Λυμπιών αποχώρησε πριν από την έναρξη του πρωταθλήματος και όλοι οι αγώνες τους κατακυρώθηκαν υπέρ των αντιπάλων του με σκορ 0-2.
2Παρόλο που κληρώθηκε στον Α΄ γύρο, δεν παρουσιάστηκε στον αγώνα.

Έδρα 
Ο Απόλλωνας διαθέτει ιδιόκτητο γήπεδο, το Στάδιο Απόλλων Λυμπιών.

Τίτλοι
 Πρωταθλήματα Δ΄ κατηγορίας (1): 1989 (Δ΄ όμιλος)
Πρωτάθλημα πρωταθλητριών ΣΤΟΚ (1): 1980
Πρωταθλήματα ΕΠΟΠΛ (4): 1974, 1975, 1977, 1980
Κύπελλο ΕΠΟΠΛ (3): 1974, 1975, 1980 
Κύπελλο ΑΠΟΕΣΠ (1): 2016

Παραπομπές

Βιβλιογραφία

Δείτε επίσης  
Ποδόσφαιρο στην Κύπρο

Εξωτερικοί σύνδεσμοι 

Ποδοσφαιρικές ομάδες Κύπρου (ανδρών)
Ιδρύσεις ποδοσφαιρικών ομάδων το 1948
Αθλητικοί σύλλογοι Επαρχίας Λευκωσίας
Λύμπια
Ιγουαλάδα

Η Ιγουαλάδα (στα καταλανικά και στα ισπανικά Igualada) είναι μια πόλη της Καταλονίας που εντάσσεται στην επαρχία της Βαρκελώνης και είναι πρωτεύουσα της κομητείας της Ανόγια. Απέχει 67 χιλιόμετρα από την Βαρκελώνη και η κύρια οικονομική δραστηριότητα της περιοχής της είναι η βιομηχανία δέρματος και χάρτου. Είναι χτισμένη πάνω στον ποταμό Ανογιά, παραπόταμο του Λιοβρεγάτ.

Ιστορία
Το όνομά της προέρχεται από το λατινικό aqualata που σημαίνει «πλατιά νερά» και κάνει αναφορά σε κάποια πιθανή λίμνη ή βάλτο που σχηματιζόταν στην περιοχή με τα νερά του ποταμού Ανογιά. Για πρώτη φορά αναφέρεται στις πηγές το 1003 ενώ τέθηκε κάτω από την προστασία της Βαρκελώνης και το 1381. Η εξάπλωσή της όμως επήλθε μετά τα μέσα του 19ου αιώνα, όταν και, λαμβάνοντας τον τίτλο της πόλης, συνδέθηκε στο σιδηροδρομικό δίκτυο της χώρας και άρχισε να δέχεται στην περιοχή της την εγκατάσταση βιομηχανιών.

Παραπομπές 

Πόλεις της Καταλονίας
Θάμαρ του Δαβίδ

Η Θάμαρ του Δαβίδ είναι πρόσωπο της Παλαιάς Διαθήκης, κόρη του Δαβίδ και της Μααχά, που υπήρξε θύμα βιασμού.

Η ατίμωση της Θάμαρ 
Ο Αμνών, ετεροθαλής αδελφός της Θάμαρ, την ερωτεύτηκε και προσποιήθηκε ότι ήταν άρρωστος. Όταν ήρθε ο πατέρας τους Δαβίδ να τον δει, ο Αμνών του είπε να του στείλει την Θάμαρ να τον φροντίσει και να του ετοιμάσει φαγητό. Η Θάμαρ πήγε στο σπίτι του Αμνών, κι αυτός αφού έδιωξε όλους τους παριστάμενους, της ζήτησε να κοιμηθεί μαζί του. Η Θάμαρ του είπε να μη διαπράξει αυτή την ανοησία, και να πάει να τη ζητήσει από τον πατέρα τους, ο οποίος δεν θα αρνιόταν να τους παντρέψει. Ο Αμνών όμως, καθώς ήταν δυνατότερος απ' αυτήν, τη βίασε. Ο Αμνών έπειτα από την πράξη του μίσησε τη Θάμαρ και την έδιωξε από το σπίτι του. Ο αδελφός της ο Αβεσσαλώμ κατάλαβε ότι τη βίασε ο Αμνών και την πήρε στο σπίτι του. Μετά το γεγονός αυτό ο Αβεσσαλώμ, δε μιλούσε καθόλου στον Αμνών και τον μίσησε πολύ που είχε ατιμάσει την Θάμαρ. Όταν ο Δαβίδ πληροφορήθηκε το γεγονός, θύμωσε πάρα πολύ, που ο Αμνών ατίμασε την αδελφή του, παρ' όλα αυτά δεν τον τιμώρησε, γιατί ήταν ο πρωτότοκος και τον αγαπούσε πολύ (Β' Βασιλειών 13,19-22). Μετά από δύο χρόνια, ο Αβεσσαλώμ εκδικήθηκε την ατίμωση της Θάμαρ και σκότωσε τον Αμνών σε ένα γλέντι.

Παραπομπές

Πρόσωπα της Παλαιάς Διαθήκης
Ένα τανκς... στο κρεβάτι μου

Το Ένα τανκς... στο κρεβάτι μου είναι μία κωμική, αισθηματική, ταινία του ελληνικού κινηματογράφου, που γυρίστηκε το 1975, από τη Φίνος Φιλμ, σε σενάριο και σκηνοθεσία Γιάννη Δαλιανίδη. 

Η ταινία είναι μια πολιτική σάτιρα για τα χρόνια της δικτατορίας.

Πλοκή
Η ταινία τοποθετείται στις αρχές του 1967. Ο Κώστας είναι ένας νομοταγής πολίτης, ένας ήσυχος άνθρωπος που μένει με τη μητέρα του, την αδελφή του, την Καίτη και τον μικρότερο αδελφό του, τον Γιώργο, ο οποίος είναι φοιτητής. 

Ο Κώστας εργάζεται νυχθημερόν στο ψιλικατζίδικό του, βιώνοντας την καθημερινότητα και την αναταραχή της εποχής. Είναι ερωτευμένος με την Ελένη και θέλει να την παντρευτεί, αλλά πρώτα πρέπει να αρραβωνιαστεί η Καίτη με τον Λεωνίδα, ο οποίος είναι δεξιών πεποιθήσεων. 

Ο Κώστας αναγκάζεται να πάει με τα νερά των κρατούντων, μετά το πραξικόπημα της 21ης Απριλίου, κρεμάει και ξεκρεμάει, λοιπόν εικόνες: του βασιλιά, του Παπαδόπουλου κλπ, από την άλλη ο Γιώργος, ο αδελφός του, γίνεται μέλος μιας αντιδικτατορικής οργάνωσης που βάζει βόμβες. Η παράνομη δράση του αδελφού τον βάζει σε μπελάδες. 

Στην εξέγερση του Πολυτεχνείου, ο Κώστας θα τραυματιστεί, αλλά μετά την επάνοδο της Δημοκρατίας, τα βάσανά του θα λάβουν τέλος, και θα παντρευτεί την αγαπημένη του, την Ελένη.

Διανομή
Κώστας Βουτσάς... Κώστας Παπαδήμας
Ελένη Μαυρομάτη... Ελένη
Καίτη Ιμπροχώρη... Καίτη Παπαδήμα
Κούλα Αγαγιώτου... Δωροθέα Παπαδήμα
Γιάννης Πετρόπουλος... Γιώργος Παπαδήμας
Θόδωρος Ντόβας
Τάσος Ραμσής
Ειρήνη Κουμαριανού
Λίνα Κρασσά

Πληροφορίες
Η ταινία προβλήθηκε στις αίθουσες Πειραιά, Αθηνών και προαστίων, το 1975, έκοψε συνολικά 85.860 εισιτήρια, καταλαμβάνοντας την 3η θέση, από τις 47, στη σχετική λίστα.

Πρόκειται περί λαϊκής κωμωδίας, που πετυχαίνει να σχολιάζει ανάλαφρα την εποχή και τα άσχημα βιώματα των ανθρώπων.

Παραπομπές

Πηγές
Finos Film, Ένα Τανκς Στο Κρεβάτι Μου(1975)

Εξωτερικοί σύνδεσμοι 
Στο iShow.gr
Ένα τανκς στο κρεβάτι μου στο 90lepta.com
Ένα τανκς στο κρεβάτι μου στο RetroDB.gr
 Ena tanks sto... krevvati mou στο IMDb
Ένα Τανκς Στο Κρεβάτι Μου(1975) στο Cine.gr 

Ταινίες του 1975
Ελληνικές ταινίες
Ταινίες παραγωγής Φίνος Φιλμ
Ελληνικές κωμικές ταινίες
Ελληνικές αισθηματικές ταινίες
Ταινίες σε σκηνοθεσία Γιάννη Δαλιανίδη
Ταινίες σε σενάριο Γιάννη Δαλιανίδη
Ταινίες γυρισμένες στην Ελλάδα
Ταινίες με μουσική σύνθεση Μίμη Πλέσσα
Ελληνόφωνες ταινίες
Ελληνικές σατιρικές ταινίες
Νόρα Κατσέλη

Η Νόρα (Ελεονώρα) Κατσέλη (15 Σεπτεμβρίου 1946) είναι Ελληνίδα ηθοποιός και εκλεγμένη βουλευτής.

Βιογραφία 
Είχε μητέρα την ηθοποιό Αλέκα Κατσέλη, πατέρα το σκηνοθέτη Πέλο Κατσέλη και αδελφή την πολιτικό και οικονομολόγο Λούκα Κατσέλη. Ασχολήθηκε με την πολιτική και υπήρξε εκλεγμένη βουλευτής στην Β' Αθήνας. Μετά ασχολήθηκε με το θέατρο και την ηθοποιία. Έχει μία κόρη τη Σάντρα.

Φιλμογραφία

Θεατρικές παραστάσεις 
Κατάλογος βασικών πληροφοριών θεατρικών παραστάσεων, στις οποίες συμμετείχε η Κατσέλη ως ηθοποιός.

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

Παραπομπές 

Βουλευτές Β' Αθηνών
Ελληνίδες ηθοποιοί κινηματογράφου
Αρτίγας

Το Αρτίγας (Ισπανικά: Artigas, ισπανική προφορά ) είναι η πρωτεύουσα του διαμερίσματος Αρτίγας της Ουρουγουάης. Το όνομά του προέρχεται από τον εθνικό ήρωα Χοσέ Χερβάσιο Αρτίγας, ο οποίος πολέμησε για την απελευθέρωση του ποταμός του ασημιού (Ρίο ντε λα Πλάτα). Από την απογραφή του 2011, είναι η ενδέκατη πιο πυκνοκατοικημένη πόλη της χώρας.

Η πόλη βρίσκεται στα σύνορα με τη Βραζιλία, χωρισμένη από μια γέφυρα από την πόλη Κουαραΐ της πολιτείας Ρίο Γκράντε ντο Σουλ της Βραζιλίας. Είναι η πιο μακρινή πόλη από την πρωτεύουσα της Ουρουγουάης, Μοντεβιδέο, όντας 600 χιλιόμετρα μακριά.

Ιδρύθηκε στις 12 Σεπτεμβρίου 1852 από τον Δον Κάρλος Καταλά.

Το Αρτίγας  είναι κέντρο για να ανταλλάξει τις καλλιέργειες σιτηρών (πρώτα καλαμπόκι) με την Αργεντινή και τη Βραζιλία. Ο σιδηροδρομικός σταθμός και, από το 1973, το αεροδρόμιο επικεντρώθηκαν σε αυτό το εμπόριο.

Τα βουνά στην περιοχή περιέχουν σημαντικούς αριθμούς των πολύτιμων λίθων, ειδικά αχάτης και αμέθυστος, οι οποίες βρέθηκαν αρχικά το 1860, από όταν η μεταλλεία έχει συμβεί. Τα αναμνηστικά και χειροτεχνήματα κατασκευάζονται με αυτούς τους πολύτιμους λίθους στο Αρτίγας και εξάγονται ευρέως.

Το 2011, είχε έναν πληθυσμό περίπου 40,658 κατοίκους.

Εξωτερικοί σύνδεσμοι 

 Διοίκηση του διαμερίσματος του Αρτίγας 
 Ciudad de Artigas - Viaje a Uruguay 
 Bienvenido a Uruguay: Artigas

Πόλεις της Ουρουγουάης
Νίκος Δαδινόπουλος

Ο Νίκος Δαδινόπουλος (7 Οκτωβρίου 1944 - 10 Μαρτίου 2012) ήταν Έλληνας ηθοποιός του σινεμά και της τηλεόρασης.

Βιογραφία 
Γεννήθηκε στην Αθήνα στις 7 Οκτωβρίου (σύμφωνα με τη Μαίρη Ευαγγέλου) του 1944. Ξεκίνησε την καριέρα του στα μέσα της δεκαετίας του 1960, λαμβάνοντας μέρος σε αρκετές ταινίες, ενώ συνέχισε σε πολλά σίριαλ της κρατικής και αργότερα της ιδιωτικής τηλεόρασης. Έγινε ευρύτερα γνωστός τη δεκαετία του '70 χάρις στη συμμετοχή του στη σειρά Λούνα Παρκ.

Ήταν παντρεμένος από το 1979 ως το 2004 με τη συμπρωταγωνίστριά του, Μαίρη Ευαγγέλου, με την οποία απέκτησε έναν γιο, τον Άλκη (γενν. 1981), ο οποίος μεταξύ άλλων ασχολείται με τη σκηνοθεσία και είναι αθλητής του Brazilian Jiu Jitsu (Bjj). 

Τα τελευταία χρόνια ο Δαδινόπουλος ζούσε στην Κρήτη, συνεργαζόμενος με το τοπικό ΔΗΠΕΘΕ. Απεβίωσε ηλικία 68 ετών στα Χανιά το 2012 από προβλήματα υγείας.

Φιλμογραφία

Βιντεοταινίες

Τηλεταινίες

Θέατρο

Τηλεοπτικό θέατρο

Τηλεοπτικές σειρές

Εκπομπές

Τηλεπαιχνίδια

Πηγές 
 Βιογραφική αναφορά του ηθοποιού στο ImdB

Παραπομπές 

Έλληνες άνδρες ηθοποιοί κινηματογράφου
Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Σερδάνια

Ο όρος Σερδάνια (, , ) αναφέρεται σε μια φυσική περιοχή των Πυρηναίων που χωρίζεται διοικητικά μεταξύ της Ισπανίας και της Γαλλίας. Ιστορικά υπήρξε ο πυρήνας της κομητείας της Σερδάνια (από το 798 μέχρι το 1118). Στη συνέχεια εντάχθηκε στο πριγκιπάτο της Καταλονίας μέχρι τη συνθήκη των Πυρηναίων που απέδωσε στη Γαλλία 33 χωριά της περιοχής εκτός από την πόλη της Λίβια που παρέμεινε κάτω από τον ισπανικό έλεγχο. Σήμερα η ισπανική πλευρά ανήκει στην αυτόνομη περιφέρεια της Καταλονίας και μοιράζεται μεταξύ των επαρχιών της Λιέιδα και της Ζιρόνα, παρόλο που θεωρείται ενιαία περιοχή και φέρει το όνομα Σερδάνια δίχως προσδιορισμούς. Αντίθετα στη Γαλλία δεν υφίσταται κάποια διοικητική υποδιαίρεση με το όνομα Σερντάν. Το σημαντικότερο πληθυσμιακό κέντρο της είναι το Πουτσερδά, πρωτεύουσα της σημερινής καταλανικής επαρχίας της Σερδάνια.

Ιστορία
Οι πρώτοι κάτοικοι της περιοχής ήταν μη ινδοευρωπαίοι, ομιλητές μιας γλώσσας κοντινής στα παλαιά βασκικά, που αναμείχθηκαν με ιβηρικά φύλα που κατεύθασαν από το νότο κι έγιναν γνωστοί στους Ρωμαίους ως Κερρητανοί (Cerretani). Με τη ρωμαϊκή κατάκτηση, ο κύριος οικισμός των Κερρητανών μετατράπηκε σε ρωμαϊκή πόλη με το όνομα Iulia Lybica, που με την εξέλιξη των αιώνων κατέληξε να λέγεται Llívia. 

Ο εκρωμαϊσμός των κατοίκων της περιοχής υπήρξε ιδιαίτερα αργός και φαίνεται ότι οι κάτοικοι μιλούσαν την κερετανική γλώσσα μέχρι τον 8ο ή 9ο αιώνα, όταν και τα αντικατέστησαν με τα καταλανικά. Σταδιακά η Ιουλία Λίμπικα έχασε τον πρωταγωνιστικό της ρόλο, όντας από τα μέσα του 6ου αιώνα η κοντινή Σέου δ' Ουρζέλ ο αστικός πυρήνας με τη μεγαλύτερη σημασία λόγω της εγκατάστασης εκεί της επισκοπής του Ουρζέλ. Μετέπειτα η Σερδάνια ενσωματώθηκε στα βησιγοτθικά βασίλεια της Τουλούζης και του Τολέδο, μέχρι την ενσωμάτωσή της στην Ισπανική Μαρκιωνία και τη δημιουργία της ομώνυμης κομητείας.

Η Κομητεία της Σερδάνια (στα καταλανικά, Comtat de Cerdanya) προέκυψε όπως και οι υπόλοιπες γειτονικές της κομητείες στα πλαίσια της φραγκικής Ισπανικής Μαρκιωνίας και κατάφερε να επεκταθεί στις γύρω περιοχής του Κονφλέν και του Μπεργεδά. Οι κόμητες της προστάτεψαν πολλές γειτονικές μονές και αββαεία μέχρι που, λόγω της εξαφάνισης της δυναστείας τους, απορροφήθηκαν από την κομητεία της Βαρκελώνης.

Στη συνέχεια η συνθήκη των Πυρηναίων χώρισε στη μέση την περιοχή, με τη Λίβια να παραμένει ισπανική λόγω του καθεστώτος της ως πόλης και ιστορικής πρωτεύουσας της Σερδάνια (η συνθήκη ανέφερε ότι θα αποδίδονται στη Γαλλία μόνο χωριά). Πλέον το γαλλικό τμήμα αναφέρεται ως la Cerdagne ή (πιο σπάνια) ως Cerdagne française και από ισπανική ως Alta Cerdanya ενώ αντίστοιχα η ισπανική πλευρά συνηθίζεται να αποκαλείται στα καταλανικά la Cerdanya.

Δείτε επίσης
 Κομητεία της Σερδάνια
 Κερρητανοί

Παραπομπές

Εξωτερικοί σύνδεσμοι
 Ιστοσελίδα του γραφείου τουρισμού της ισπανικής πλευράς

Γεωγραφία της Καταλονίας
Γεωγραφία της Γαλλίας
Μητροπολίτης Βρυούλων Παντελεήμων

Ο Μητροπολίτης Βρυούλων Παντελεήμων (κατά κόσμον Σκλάβος, 24 Αυγούστου 1936) είναι Έλληνας ιεράρχης του Οικουμενικού Πατριαρχείου Κωνσταντινουπόλεως.

Βιογραφικά Στοιχεία
Ο Παντελεήμων Σκλάβος γεννήθηκε το 1936 στη Θεσσαλονίκη. Το 1955 ξεκίνησε να φοιτά στην Θεολογική Σχολή της Χάλκης από την οποία αποφοίτησε το 1959. Χειροτονήθηκε Διάκονος από τον Μητροπολίτη Πριγκηποννήσων Δωρόθεο το 1957 και Πρεσβύτερος από τον Μητροπολίτη Θεσσαλονίκης Παντελεήμονα. Διετέλεσε Εφημέριος του Ιερού Ναού Αγίου Ελευθερίου Ντεπώ. Το 1964 μετατέθηκε στην Αρχιεπισκοπή Αυστραλίας και υπηρέτησε ως Εφημέριος στην Αδελαΐδα και στη συνέχεια στο Σίδνεϊ.

Εξελέγη Τιτουλάριος Επίσκοπος Θεουπόλεως από την Αγία και Ιερά Σύνοδο του Οικουμενικού Πατριαρχείου την 1 Ιανουαρίου 1971 και χειροτονήθηκε Επίσκοπος από τον Αρχιεπίσκοπο Αυστραλίας κ. Ιεζεκιήλ και τους Επισκόπους Αυστραλίας κ. Γαβριήλ και Ζηνουπόλεως κ. Αρίσταρχο. Ως Επίσκοπος της Αρχιεπισκοπής Αυστραλίας διετέλεσε Αρχιερατικός Επίτροπος Σίδνεϊ, Αρχιερατικός Επίτροπος Μελβούρνης και Αρχιερατικός Επίτροπος Αδελαΐδας. 

Το 1984 με επιστολή του προς τον Οικουμενικό Πατριάρχη, απεσύρθη της ενεργού υπηρεσίας και έκτοτε εφησύχαζε στην ιδαίτερη πατρίδα του, την Θεσσαλονίκη. Την 9η Ιανουαρίου 2018 εξελέγη από την Αγία και Ιερά Σύνοδο του Οικουμενικού Πατριαρχείου Μητροπολίτης Βρυούλων.

Παραπομπές 

Σκλάβος
Παντελεημων
Παντελεημων
Παντελεημων
Παντελεημων
Όρος Μπελούχα

Το όρος Μπελούχα (, κυρ. "λευκός άνθρωπος", Αλτάι: Музтау), βρίσκεται στα όρη Κατούν και είναι η υψηλότερη κορυφή των ορέων Αλτάι στη Ρωσία. Είναι τμήμα του μνημείου παγκόσμιας κληρονομιάς Χρυσά Όρη των Αλτάι.

Το Μπελούχα είναι βουνό με δίδυμη κορυφή που υψώνεται κατά μήκος των συνόρων της Ρωσίας και του Καζακστάν, βόρεια του σημείου όπου συναντώνται όπου συνναντώνται με τα σύνορα Κίνας και Μογγολίας. Υπάρχουν αρκετοί μικροί παγετώνες στο βουνό με μεγαλύτερο ανάμεσά τους τον ομώνυμο παγετώνα Μπελκούκα. Από τις δύο κορυφές η ανατολική, (4.506 μ.) είναι υψηλότερη από τη δυτική (4.440 μ.).

Η πρώτη ανάβαση στο όρος Μπελούχα έγινε το 1914 από τους αδελφούς Τρόνοφ, παγετωνολόγους. Οιπερισσότερες αναβάσεις στην ανατολική κορυφή ακολουθούν την ίδια νότια διαδρομή της πρώτης ανάβασης. Αν και τα Αλτάι είναι χαμηλότερα σε ύψος από άλλα ορεινά συμπλέγματα της Ασίας, είναι ιδιαίτερα απομακρυσμένα και χρειάζεται πολύς χρόνος και προσεκτικός σχεδιασμός για την προσέγγισή τους.

Ο παγετώνας Μπελούχα
Ομάδα επιστημόνων ταξίδεψε στον απομακρυσμένο παγετώνα το καλοκαίρι του 2001 για να τον μελετήσει και να εξάγει καρότα πάγου επιτόπου. Για τον ίδιο παγετώνα εργάστηκε Ρωσοελβετική ομάδα από το 2001 έως το 2003. Έγιναν παγετωνολογικές παρατηρήσεις, ενώ εξάχθηκαν και αναλύθηκαν ρηχά και βαθιά καρότα έως το πέτρωμα του πυθμένα (Olivier and others, 2003, Fujita and others, 2004). Τα βαθύτερα καρότα σύμφωνα με χρονολόγηση τριτίου είναι πιθανό να περιέχουν περιβαλλοντικά αρχεία 3–5.000 χρόνων

Άφιξη
Αν ταξιδεύει κανείς ανεξάρτητα, χωρίς ταξιδιωτικό πρακτορείο, απαιτείται από το 2008 αίτηση ειδικής άδειας, για να επιτραπεί η είσοδος στην περιοχή. Οι ξένοι χρειάζεται να υποβάλλουν αίτημα για άδεια στο τοπικό FSB και το Γραφείο Συνοριοφυλακής δύο μήνες πριν το σχεδιαζόμενο ταξίδι.

Παραπομπές σημειώσεις

Εξωτερικοί σύνδεσμοι
Altai Reserve
The Belukha Mountain pictures
Altai Photo - Mountain pictures

Οροσειρά Αλτάι
Εξολοθρευτής: Γένεsys

Ο Εξολοθρευτής: Γένεsys είναι μια αμερικανική ταινία δράσης επιστημονικής φαντασίας, σε σκηνοθεσία Άλαν Τέϊλορ και σε σενάριο των Λαέτα Καλογρίδης και Πάτρικ Λούζιερ. Είναι η πέμπτη συνέχεια της σειράς ταινιών Ο Εξολοθρευτής. Ο Άρνολντ Σβαρτσενέγκερ επανέρχεται στο ρόλο του εξολοθρευτή Τ-800, μαζί με τους πρωτοεμφανιζόμενους Εμίλια Κλαρκ, Τζέϊσον Κλαρκ, Τζάϊ Κούρτνεϊ, Ντάγιο Οκενίγι, Κούρτνεϊ Βανς, Ματ Σμιθ, Μπιόνγκ-χαν Λι και Τζόναθαν Σίμονς. Η ταινία κυκλοφόρησε από την Paramount στις 1η Ιουλίου του 2015.

Διανομή

Παραγωγή
Τα γυρίσματα της ταινίας ξεκίνησαν στις 21 Απριλίου 2014 στην Νέα Ορλεάνη και ολοκληρώθηκαν στις 6 Αυγούστου 2014 στο Σαν Φρανσίσκο.

Αμερικανικές ταινίες
Ταινίες του 2015
Ταινίες παραγωγής Paramount Pictures
Μετα-αποκαλυπτικές ταινίες
Αμερικανικές ταινίες δράσης - επιστημονικής φαντασίας
Ταινίες Terminator
Ταινίες σίκουελ
Ταινίες με ταξίδι στον χρόνο
Αγγλόφωνες ταινίες
Αποκαλυπτικές ταινίες
Ταινίες συσχετιζόμενες με ορφανά
Αμερικανικές περιπετειώδεις ταινίες φαντασίας
Ταινίες γυρισμένες στη Νέα Ορλεάνη
Ταινίες γυρισμένες στο Σαν Φρανσίσκο
Όρος Ερμών

Το όρος Ερμόν (αραβικά: : جبل حرمون , جبل الشيخ / ALA-LC: Jabal al-Shaykh / "Βουνό του Αρχηγού" "Jabal Haramun"; εβραϊκά: הר חרמון, Har Hermon, "όρος Ερμόν") είναι ορεινός όγκος στη Μέση Ανατολή, τμήμα της οροσειράς του Αντιλιβάνου. Η κορυφή του βρίσκεται στα σύνορα Συρίας και Λιβάνου και με ύψος 2.814 μέτρα είναι το ψηλότερο σημείο της Συρίας. Στη κορυφή βρίσκεται το «ξενοδοχείο Ερμόν», ανάμεσα στη Συρία και τα εδάφη που έχει καταλάβει το Ισραήλ, και είναι το ψηλότερο σημείο με μόνιμη παρουσία του ΟΗΕ. Στις νότιες πλαγιές του όρους Ερμόν εκτείνεται το τμήμα των υψιπέδων του Γκολάν, το οποίο κατέχει το Ισραήλ, όπου βρίσκεται το χιονοδρομικό κέντρο του όρους Ερμόν. Μια κορυφή σε αυτήν την περιοχή, με ύψος 2.236 μέτρα, είναι το ψηλότερο σημείο στα εδάφη που ελέγχει το Ισραήλ.

Παραπομπές 

Ερμων
Ερμων
Ερμων
Ελιά Καλαμών

Η ελιά Καλαμών είναι μια από τις καλλιεργούμενες ποικιλίες ελιάς στην Ελλάδα και άλλα μέρη της Μεσογείου. Στη νεότερη εποχή καλλιεργείται και σε άλλα μέρη, όπως η Νότια Αμερική. Είναι εξαιρετική ως βρώσιμη (επιτραπέζια) αλλά και για παραγωγή ελαιολάδου.

Οι ελιές της ποικιλίας Καλαμών που παράγονται στον Νομό Μεσσηνίας μπορούν να πωλούνται με την Προστατευόμενη Ονομασία Προέλευσης (ΠΟΠ) «Καλαμάτα». Την ίδια ονομασία μπορεί να φέρει και το ελαιόλαδο που παράγεται στον ίδιο νομό.

Παραγωγή
Η έκταση που καταλαμβάνει η επιτραπέζια ελιά Καλαμών είναι μόνο 3.400 στρέμματα με 165.000 ελαιόδεντρα και μέση παραγωγή 3.000 έως 3.500 τόνους. Αποτελεί το 3% του συνόλου της παραγωγής.

Στη διατροφή 
Οι ελιές Καλαμών έχουν ομοιογενές αλλά με διακυμάνσεις σοκολατί έως σκούρο καφέ ή ιώδες χρώμα και είναι χαρακτηριστικά μυτερές. Είναι συμπαγείς και τραγανές, με διακριτική φρουτώδη γεύση, η οποία είναι επίσης αλμυρή, ελαφρώς πικρή και ξυδάτη. Τρώγονται όπως είναι ως μεζές-ορεκτικό, σε σαλάτες και ειδικά στην ελληνική χωριάτικη σαλάτα, συνοδεύουν και χρησιμοποιούνται σε πολλές συνταγές.

Παραπομπές

Ελιά
Σπόροι και καρποί
Μεσογειακή χλωρίδα
Ελληνικά Προϊόντα προστατευόμενης ονομασίας προέλευσης
ΓΝ Εστορίλ Πράια

Η ΓΝ Εστορίλ Πράια (πορτογαλικά: GD Estoril Praia, ), γνωστή ως Εστορίλ, είναι πορτογαλικό αθλητικό σωματείο από το Εστορίλ του Κασκάις στη Λισαβόνα. Ο σύλλογος ιδρύθηκε στις 17 Μαΐου του 1939. Η ομάδα παίζει σήμερα στο Εστάντιο Αντόνιο Κοΐμπρα ντα Μότα (Estádio António Coimbra da Mota) χωρητικότητας 5.015 θέσεων. Ως αθλητικό σωματείο, η Εστορίλ έχει τμήματα ποδοσφαίρου, ποδοσφαίρου σάλας και καλαθοσφαίρισης.

Η ομάδα αγωνίζεται στην Πριμέιρα Λίγκα. Από την ίδρυση του, το ποδοσφαιρικό τμήμα έχει κερδίσει συνολικά εννέα τρόπαια, με πιο πρόσφατο το πρωτάθλημα της Λίγα ντε Όνρα (Liga de Honra) την περίοδο 2011-12. Ως εκ τούτου, αρκετά μέλη που απαρτίζουν το προσωπικό του συλλόγου απονεμήθηκαν βραβεία, σε σχέση με τις επιδόσεις τους την περίοδο 2011-12, συμπεριλαμβανομένου του Λίκα, ο οποίος κέρδισε το βραβείο LPFP Liga de Honra Παίκτης της Χρονιάς, του Βάγκνερ ο οποίος κέρδισε το LPFP Liga de Honra Τερματοφύλακας της Χρονιάς και του Μάρκο Σίλβα ο οποίος κέρδισε το LPFP Liga de Honra Προπονητής της Χρονιάς.

Επιτυχίες

Συλλογικό επίπεδο 
Πορτογαλικό Πρωτάθλημα:
Καλύτερη επίδοση (4): 2013–14

Πορτογαλικό Κύπελλο
 Φιναλίστ (1): 1943–44

 Δεύτερη Κατηγορία
 Πρωταθλήτρια (2): 2003–04, 2011–12

 Τρίτη Κατηγορία
 Πρωταθλήτρια (5): 1941–42, 1943–44, 1945–46, 1974–75, 2002–03

 Λίγα Ιντερκαλάρ
 Πρωταθλήτρια (1): 2009–10

 Ομοσπονδιακό Κύπελλο 
 Φιναλίστ (1): 1976–77

 Πρώτη Κατηγορία ΑΦ Λισαβόνας
 Πρωταθλήτρια (1): 1968–69

Ατομικό επίπεδο 
 LPFP Liga de Honra Παίκτης της Χρονιάς
 2011–12 : Λίκα

 LPFP Liga de Honra Τερματοφύλακας της Χρονιάς
 2011–12 : Βάγκνερ

 LPFP Liga de Honra Προπονητής της Χρονιάς
 2011–12 : Μάρκο Σίλβα

Παραπομπές

Εξωτερικοί σύνδεσμοι 

 Επίσημη ιστοσελίδα
 Η σελίδα του συλλόγου στην UEFA

Αθλητικοί σύλλογοι Πορτογαλίας
Ιδρύσεις αθλητικών συλλόγων το 1939
Ε
Ιδρύσεις ποδοσφαιρικών ομάδων το 1939
Πρωτάθλημα ποδοσφαίρου Γιβραλτάρ

Η πρώτη κατηγορία ποδοσφαίρου του Γιβραλτάρ είναι ένα πρωτάθλημα ποδοσφαίρου ερασιτεχνικού τύπου και ιδρύθηκε το 1905 από την Ομοσπoνδία Ποδοσφαίρου Γιβραλτάρ (GFA). Αποτελεί την κορυφαία βαθμίδα του ποδοσφαίρου στο Γιβραλτάρ. Στην αρχή την κατηγορία αποτελούσαν μόλις 8 ομάδες αλλά με τον καιρό αυξήθηκαν. Το 1909 το πρωτάθλημα χωρίστηκε σε δύο κατηγορίες. Την περίοδο του 2013-14, η κατηγορία αυτή περιελάμβανε οκτώ ομάδες, με τη δεύτερη κατηγορία να αποτελείται από 12 συλλόγους. Για λόγους χορηγίας είναι γνωστή και ως Argus Insurance Premier Division.

Την περίοδο 2014-15 το πρωτάθλημα έπαψε κατά κάποιο τρόπο να είναι ερασιτεχνικό, καθώς, η ομοσπονδία της χώρας έγινε μέλος της UEFA. Ως εκ τούτου, κάθε περίοδο έχουν δικαίωμα σημμετοχής στα προκριματικά των δύο κορυφαίών διασυλογικών διοργανώσεων της Ευρώπης 2 ομάδες. Ο πρωταθλητής και ο κυπελλούχος αντίστοιχα.

Ιστορία
Το ποδόσφαιρο στο Γιβραλτάρ ξεκίνησε την χρονιά 1892 με την πρώτη ομάδα που ιδρύεται να την λένε Πρινς οφ Γουέιλς ΦΚ (Prince of Wales FC). Το 1895 οι ομάδες αυξήθηκαν και έτσι αποφασίστηκε από την τοπική ομοσπονδία ποδοσφαίρου η δημιουργία ενός πρωταθλήματος με το όνομα Merchants Cup. Νικήτρια στο πρώτο αυτό πρωτάθλημα αναδείχθηκε η Γιβραλτάρ ΦΚ. Το πρώτο επίσημο πρωτάθλημα ιδρύθηκε το 1907 με πρώτη νικήτρια την Πρινς οφ Γουέιλς ΦΚ. Από την ίδρυση του, αυτό το πρωτάθλημα μαζί και με την δεύτερη κατηγορία (αυτή ιδρύθηκε το 1909) διεξάγεται κάθε χρόνο μέχρι και σήμερα. Μαζί με την διεξαγωγή του πρώτου πρωαθληματος εμφανίστηκε και το τοπικό εθνικό κύπελλο γνωστό ως Ρόκ Κάπ. Την χρονιά του 2013 μαζί με την είσοδο της ομοσπονδίας στην ΟΥΕΦΑ ιδρύθηκε και ένα ακόμα κύπελλο με το όνομα Πρέμιερ Κάπ παρόμοιο με τα αντοίστιχα δευτερεύοντα κύπελλα κάθε χώρας (Λίγκ Κάπ). Σήμερα η πιο πετυχημένη ομάδα του Γιβραλτάρ είναι η Λίνκολν ΦΚ

Ομάδες της σεζόν 2016-17

Παραπομπές

Εξωτερικοί σύνδεσμοι
 Επίσημη ιστοσελίδα
 RSSSF

Πρωταθλήματα ποδοσφαίρου ανά χώρα
Ανώτατα εθνικά ποδοσφαιρικά πρωταθλήματα
Πέτρος Αλκυόνιος

Ο Πέτρος Αλκυόνιος (Pietro Alcionio ή Petrus Alcyonius, περ. 1487 – 1527) ήταν Ιταλός ουμανιστής και κλασικιστής λόγιος από τη Βενετία, υπό την προστασία του Πάπα Κλήμεντα Ζ΄. Είναι γνωστός ως ο μεταφραστής του Αριστοτέλη στα λατινικά. Τραυματίστηκε στη διάρκεια της Λεηλασίας της Ρώμης (1527) και πέθανε αργότερα τον ίδιο χρόνο.

Βιογραφία 
Η καταγωγή του είναι άγνωστη. Μία επιστολή του Έρασμου από τα 1516, όπου επαινείται η ευφράδεια του Αλκυόνιου, αποτελεί την αρχαιότερη σωζόμενη αναφορά στον λόγιο. Ο Αλκυόνιος σπούδασε ελληνική φιλολογία στη Βενετία υπό τον Μάρκο Μουσούρο από την Κάντια. Εργάστηκε ως διορθωτής του τυπογράφου Μανούτιου. Το 1521 εξέδωσε στη Βενετία τη λατινική μετάφραση αρκετών έργων του Αριστοτέλη. Ο Ισπανός λόγιος Σεπούλβεδα βρήκε πολλά λάθη στα έργα αυτά.

Το 1522 ο Αλκυόνιος διορίστηκε καθηγητής Ελληνικών στη Φλωρεντία, υπό την επιρροή του Ιουλίου των Μεδίκων. Ο προστάτης του έγινε Πάπας με το όνομα Κλήμης Ζ΄ και ο Αλκυόνιος τον ακολούθησε στη Ρώμη, όπου και παρέμεινε μέχρι το θάνατό του. Από τις πολλές μεταφράσεις που έκανε, σώθηκαν μόνο εκείνες του Αριστοτέλη.

Παραπομπές
Simon Finch Rare Books Ltd, 2003. Catalogue, 52: Aristotelis libros de Generatione... Venice: Bernardinus Vitales, April 1521 Catalogue 52

Επιπλέον βιβλιογραφία
Kenneth Gouwens, 1998. Remembering the Renaissance: Humanist Narratives of the Sack of Rome Includes text of Alcionio's Orations on the Sack of Rome ISBN 90-04-10969-2

Ιταλοί λόγιοι
Δημήτριος Σούνδιας

Ο Δημήτριος Σούντιας ή Σούνδιας (1829-1903) ήταν Έλληνας διπλωμάτης από τη Λευκάδα.

Βιογραφία
Γεννήθηκε στη Λευκάδα το 1829. Ο πατέρας του, Άγγελος, ήταν μέλος της  διοικούσης επιτροπής της Φιλικής Εταιρείας στη Λευκάδα, με αξιόλογη δράση στην οργάνωση του αγώνα.

Νυμφεύθηκε την Ασπασία (1832-1895), αδερφή του ποιητή Αριστοτέλη Βαλαωρίτη. Απέκτησε πέντε τέκνα, τη Λίλα, τον Άγγελο, μετέπειτα δημοτικό σύμβουλο Λάρνακας, την Ευανθία, τον Αλέξανδρο και την Αναστασία, η οποία παντρεύτηκε τον αριστοκρατικής καταγωγής Σουηδό Φρεντερίκ Τσάρλς φον Χάιντενσταμ.

Πέθανε το 1903.

Σταδιοδρομία
Εισήλθε στο διπλωματικό σώμα το 1866, διορισθείς Υποπρόξενος στην Άρτα. Υπηρέτησε την Ελλάδα στις προξενικές της Αρχές, στην Πρέβεζα, τα Χανιά, τη Βάρνα, τη Βηρυττό και την Τύνιδα. Το 1892 υποβιβάσθηκε, με αίτησή του, σε Πρόξενο Β΄ τάξεως και μετετέθη εκ νέου στην Πρέβεζα όπου και τον βρήκε ο πόλεμος του 1897.

Ετιμήθη με τον χρυσό Σταυρό του Τάγματος του Σωτήρος.

Παραπομπές 

Έλληνες διπλωμάτες
Χρυσός Σταυρός του Τάγματος του Σωτήρος
Far Cry 4

Το Far Cry 4 είναι βιντεοπαιχνίδι δράσης περιπέτειας και βολών πρώτου προσώπου που αναπτύχθηκε από την Ubisoft Montreal και δημοσιεύθηκε από την Ubisoft για το PlayStation 3, PlayStation 4, Xbox 360 και το Xbox One και των Microsoft Windows. Είναι το τέταρτο παιχνίδι της σειράς Far Cry. Το παιχνίδι κυκλοφόρησε στη Βόρεια Αμερική, την Αυστραλία και την Ευρώπη στις 18 Νοεμβρίου του 2014, και στις 22 Ιανουαρίου του 2015 στην Ιαπωνία.

Παραπομπές

Εξωτερικοί σύνδεσμοι 
 

Far Cry
Βιντεοπαιχνίδια ανοικτού κόσμου
Βιντεοπαιχνίδια βολών πρώτου προσώπου
Βιντεοπαιχνίδια δράσης περιπέτειας
Βιντεοπαιχνίδια του 2014
Βιντεοπαιχνίδια του 2015
Βιντεοπαιχνίδια του PlayStation 3
Βιντεοπαιχνίδια του PlayStation 4
Βιντεοπαιχνίδια του Xbox 360
Βιντεοπαιχνίδια του Xbox One
Βιντεοπαιχνίδια των Windows
Βιντεοπαιχνίδια ανεπτυγμένα στον Καναδά
Βιντεοπαιχνίδια με εναλλακτικούς τερματισμούς
Βιντεοπαιχνίδια τοποθετημένα στο Νεπάλ
Συνέχειες βιντεοπαιχνιδιών
Βουλγαρική Αγροτική Εθνική Ένωση

Η Βουλγαρική Αγροτική Εθνική Ένωση (βουλγαρικά : Български земеделски народен съюз), αναφέρεται και με τη ονομασία "Αγροτικό κόμμα", είναι πολιτικό, αριστερό, κόμμα της Βουλγαρίας. Έμβλημα του κόμματος είναι ένα τετράφυλλο τριφύλλι και χρώματα το πορτοκαλί και το πράσινο.

Ιδρύθηκε το 1899 σαν κόμμα αγροτών και ήταν το κυβερνών κόμμα από το 1919 έως το 1923. Το 1923 το κόμμα διασπάστηκε σε δύο πτέρυγες όπου η αριστερή από το 1947 συντάχτηκε με το Κομμουνιστικό Κόμμα Βουλγαρίας και ήταν τα μοναδικά κόμματα που υπήρχαν κατά την κομουνιστική διακυβέρνηση της χώρας έως το 1989. Η δράση του κόμματος είχε απαγορευτεί την περίοδο 1934-1944. Από την πτώση του κομμουνιστικού καθεστώτος το 1989 συνεχίζει τη δράση του ως ανεξάρτητο κόμμα.

Παραπομπές 

Πολιτικά κόμματα της Βουλγαρίας
Αγροτικά κόμματα
Octagon

Octagon είναι ο τίτλος του όγδοου στούντιο άλμπουμ του σουηδικού metal συγκροτήματος Bathory, το οποίο κυκλοφόρησε τον Οκτώβριο του 1995 μέσω της δισκογραφικής εταιρείας "Black Mark Records". Η ηχογράφηση του δίσκου πραγματοποιήθηκε στα "The Hellhole Studios" της Στοκχόλμης, από τις 30 Ιανουαρίου μέχρι τις 10 Φεβρουαρίου και από τις 13 μέχρι τις 23 Μαρτίου 1995.

Ο δίσκος έλαβε αρνητικές κριτικές και θεωρήθηκε μία από τις χειρότερες κυκλοφορίες του συγκροτήματος. Το "AllMusic" του έδωσε δύο αστέρια με άριστα τα πέντε, το "Ultimate Guitar" 5,2 / 10, το "Metal Storm" 5,1 / 10 και το "Metal Observer" 1,5 / 10.

Ο δίσκος περιέχει την διασκευή στο "Deuce" των Kiss και επανεκδόθηκε το 2003 με τα πρώτα δύο τραγούδια να είναι ένα κομμάτι και προστέθηκε το outro "Winds of Mayhem".

Τραγούδια του δίσκου
1. Immaculate Pinetreeroad #930 (Quorthon) - 2:46
2. Born to Die (Quorthon) - 3:58
3. Psychopath (Quorthon) - 3:19
4. Sociopath (Quorthon) - 3:09
5. Grey (Quorthon) - 1:14
6. Century (Quorthon) - 4:08
7. 33 Something (Quorthon) - 3:16
8. War Supply (Quorthon) - 4:41
9. Schizianity (Quorthon) - 4:17
10. Judgement of Posterity (Quorthon) - 5:11
11. Deuce (Simmons) - 3:42

Τα μέλη των Bathory
Οι μουσικοί οι οποίοι ηχογράφησαν το "Octagon" είναι οι εξής:

 Quorthon - κιθάρα, φωνητικά
 Kothaar - μπάσο
 Vvornth - τύμπανα

Παραπομπές

Πηγές
 Octagon - Bathory | Songs, Reviews, Credits, Awards | AllMusic
 Bathory - History archive - Bathory
 Bathory - Octagon - Reviews - Encyclopaedia Metallum: The Metal Archives

Δισκογραφία των Bathory
Άλμπουμ του 1995
Στετ Χάουλαντ

Ο Στετ Χάουλαντ (αγγλ. Stet Howland) είναι Αμερικανός ντράμερ της hard rock και heavy metal μουσικής σκηνής και καθηγητής τυμπάνων, γνωστός για την συμμετοχή του στο συγκρότημα των W.A.S.P..

Βιογραφία
Ο Χάουλαντ γεννήθηκε στο Ντάξμπερι της Μασαχουσέτης τον Αύγουστο του 1960. Ξεκίνησε να παίζει τύμπανα στην ηλικία των επτά ετών και έγινε δάσκαλος στα δεκατρία του. Αποφοίτησε από το Duxbury High School το 1978 και οι κύριες επιρροές του ήταν ο Μπάντι Ριτς, τον οποίο είδε ζωντανά στα οκτώ του χρόνια, και ο Τζιν Κρούπα.
To 1988 έγινε μέλος των Impellitteri, με τους οποίους περιόδευσε μέχρι το 1990. Αποχώρησε από το συγκρότημα για να γίνει μέλος των W.A.S.P., με τους οποίους κυκλοφόρησε το "The Crimson Idol" το 1992, ανεβαίνοντας στο # 21 στην Μεγάλη Βρετανία, με το επιτυχημένο σινγκλ "Chainsaw Charlie (Murders in the New Morgue)". Ακολούθησαν τα "Still Not Black Enough" (1995), "Kill Fuck Die" (1997) και "Helldorado" (1999), ενώ συμμετείχε στο "Spells of Fear" των Belladonna και το ομώνυμο άλμπουμ των Killing Machine.
Μετά την αλλαγή της χιλιετίας, ο Χάουλαντ ηχογράφησε άλλους δύο δίσκους με τους W.A.S.P., για να αντικατασταθεί από τον Μάικ Ντάπκε τον Μάιο του 2006. Έχει συμμετάσχει στα άλμπουμ "The Altar" και "Crossing the Line" των MVP, "Ashes to Ashes" των Carnival Of Souls, "A Sign of Things to Come" του Μάικλ Βεσκέρα και τον ομώνυμο δίσκο των Superseed. Επίσης, το 2009 συνεργάστηκε με την Λίτα Φορντ για το άλμπουμ "Wicked Wonderland".
Έχει σχηματίσει τους Where Angels Suffer με τον πρώην κιθαρίστα των W.A.S.P., Κρις Χολμς, τον κιθαρίστα Άιρα Μπλακ των Lizzy Borden, τον μπασίστα Στιβ Άνγκερ των Metal Church και τον τραγουδιστή Ριτς Λιούις των Animal. Επίσης, το 2010 εντάχθηκε στους 10,000 Views, δίνοντας συναυλίες στην Φλόριντα των Ηνωμένων Πολιτειών.

Δισκογραφία

Παραπομπές

Πηγές
 Howland Stet (WASP)- Musician Profile - Spirit of Metal
 Band Members (Past & Present) - W.A.S.P. Nation 
 Stet Howland - Encyclopaedia Metallum: The Metal Archives
 Stet Howland | Credits | AllMusic

Εξωτερικοί σύνδεσμοι 
 Επίσημη ιστοσελίδα του Στετ Χάουλαντ

Ντράμερς
Ροκ μουσικοί
Αμερικανοί μουσικοί
Άγιος Μαρτίνος (νήσος)

Ο Άγιος Μαρτίνος (γαλλικά: Saint-Martin, ολλανδικά: Sint Maarten) είναι νησί στη βορειοανατολική Καραϊβική, περίπου 300 χμ (190 mi) ανατολικά του Πουέρτο Ρίκο. Το 87 τετραγωνικών χιλιομέτρων (34 τετραγωνικά μίλια) νησί χωρίζεται περίπου 61-39 μεταξύ της Γαλλίας (53 τετραγωνικά χιλιόμετρα, 20 τετραγωνικά μίλια) και του Βασιλείου των Κάτω Χωρών (34 τετραγωνικά χιλιόμετρα, 13 τετραγωνικά μίλια) με τα δύο μέρη να είναι περίπου ίσα σε πληθυσμό. Είναι το μικρότερο νησί το οποίο χωρίζεται μεταξύ δύο χωρών. Η διαίρεση της νήσου προέκυψε το 1648. Το νότιο τμήμα περιλαμβάνει τη Χώρα του Αγίου Μαρτίνου (Land Sint Maarten) και αποτελεί μία από τις τέσσερεις συστατικές χώρες που αποτελούν το Βασίλειο των Κάτω Χωρών. Το βόρειο τμήμα περιλαμβάνει την Κοινότητα του Αγίου-Μαρτίνου (Collectivité de Saint-Martin) μια υπερπόντια κοινότητα της Γαλλίας.

Γεωγραφία

Ο Άγιος Μαρτίνος περιλαμβάνει μια έκταση 95 χλμ2, από την οποία τα 53 χλμ2 βρίσκονται υπό την κυριαρχία της Γαλλίας και τα 42 χλμ2 υπό την κυριαρχία του Βασιλείου των Κάτω Χωρών. Πρόκειται για το μοναδικό χερσαίο σύνορο που μοιράζονται η Γαλλία και το Βασίλειο των Κάτω Χωρών, καθώς οι δύο χώρες δεν συνορεύουν στην Ευρώπη.

Οι κύριες πόλεις είναι το Φίλιπσμπουργκ (στην ολλανδική πλευρά) και το Μαριγκό (στην γαλλική πλευρά). Η ολλανδική πλευρά διαθέτει μεγαλύτερο πληθυσμό από την γαλλική, παρότι η έκτασή της είναι μικρότερη. Ο μεγαλύτερος οικισμός στο νησί είναι το Λόουερ Πρινς Κουόρτερ, που βρίσκεται στην ολλανδική πλευρά.

Το υψηλότερο όρος είναι η Κορυφή Παράδεισος στα 424 μέτρα, που βρίσκεται στο κέντρο μιας σειράς λόφων της γαλλικής πλευράς. Και οι δύο πλευρές είναι σχετικά ορεινές με μεγάλες βουνοκορφές. Οι οικισμοί είναι κατασκευασμένοι στις κοιλάδες και στα παράλια σημεία του νησιού. Στο νησί δεν υπάρχουν ποτάμια, αλλά υπάρχουν διάφορες ρεματιές. Ένα δίκτυο πεζοπορικών διαδρομών δίνει πρόσβαση στο δάσος που που καλύπτει κορυφογραμμές και πλαγιές.

Το νησί βρίσκεται νότια της Ανγκουίλα και χωρίζεται από αυτό το βρετανικό υπερπόντιο έδαφος από το Στενό της Ανγκουίλα. Ο Άγιος Μαρτίνος βρίσκεται βορειοδυτικά του Αγίου Βαρθολομαίου και χωρίζεται από αυτή τη γαλλική υπερπόντια κτήση από το Στενό του Αγίου Βαρθολομαίου.

Παραπομπές 

Καραϊβική
Διεθνής Ομοσπονδία Ιστορίας και Στατιστικής του Ποδοσφαίρου

Η Διεθνής Ομοσπονδία Ιστορίας και Στατιστικής του Ποδοσφαίρου (αγγλικά: International Federation of Football History & Statistics, IFFHS) είναι ένας οργανισμός που εξιστορεί την ιστορία και τα αρχεία του ποδοσφαίρου. Ιδρύθηκε στις 27 Μαρτίου του 1984 στη Λειψία από τον Δρ. Άλφρεντο Πέγκε με τις ευλογίες του γενικού γραμματέα της FIFA κατά τη χρονική στιγμή,  Δρ. Χέλμουτ Κέζερ. Η έδρα της IFFHS βρισκόταν στο Αμπού Ντάμπι για κάποιο χρονικό διάστημα, αλλά, το 2010, μετακόμισε στη Βόννη της Γερμανίας.

Κατά τα πρώτα της στάδια, μέχρι και το 2002, η IFFHS ήταν προσηλωμένη στη δημοσίευση των τριμηνιαίων περιοδικών Fußball-Weltzeitschrift, Libero spezial deutsch και Libero international. Όταν αυτό έπρεπε να διακοπεί για λόγους που δεν έχουν επίσημα ανακοινωθεί, η οργάνωση δημοσίευσε υλικό της σε μια σειρά πολύγλωσσων βιβλίων σε συνεργασία με χορηγούς. Η στατιστική οργάνωση έχει περιορίσει πλέον τις εκδοτικές δραστηριότητες της στην ιστοσελίδα της, η οποία λαμβάνει στήριξη από την ΦΙΦΑ, οργάνωση που αναγνωρίζει την IFFHS και το έργο της, αν και η τελευταία δεν έχει καμία σχέση με το κυβερνών σώμα του ποδοσφαίρου.

Δείτε επίσης
 RSSSF

Παραπομπές

Eξωτερικοί σύνδεσμοι 
 Επίσημη ιστοσελίδα

Ποδοσφαιρικά ΜΜΕ
Ευδόκιμος ο Βατοπεδινός

Ο Όσιος Ευδόκιμος ο Βατοπεδινός ο νεοφανής είναι ένας όσιος της ορθόδοξης εκκλησίας που γιορτάζει στις 5 Οκτωβρίου εκάστου έτους.

Βιογραφία 
Έζησε και πολιτεύθηκε ευδοκίμως στην Ιερά Μονή Βατοπεδίου. Το πραγματικό όνομα του Αγίου (μοναχικό ή βαπτιστικό) δεν είναι γνωστό, διότι το όνομα Ευδόκιμος τού δόθηκε μετά την εύρεση του Ιερού λειψάνου του. Δεν είναι επίσης γνωστό ούτε ποια εποχή έζησε, ούτε ποια ήταν η πατρίδα του, ούτε άλλα στοιχεία για τους ασκητικούς του αγώνες. Η μόνη αίτια από την οποία γνωστοποιήθηκε η όσια ζωή του, είναι η εύρεση και η ανακομιδή του Ιερού λειψάνου, στο παλιό κοιμητήριο της Ιεράς Μονής Βατοπεδίου του Αγίου Όρους. Όταν βρέθηκε το Ιερό λείψανο του, ευωδίαζε θεία ευωδιά και η ανακομιδή του έγινε στις 5 Οκτωβρίου του 1840.

Παραπομπές
Λι Τσινγκ Γιουν

Ο Λι Τσινγκ Γιουν ή Λι Τσινγκ Γουέν (李清云, 1677– 6 Μαΐου 1933) ήταν Κινέζος  βοτανολόγος ο οποίος έζησε για πάνω από 256 χρόνια. Υποστήριζε ότι είχε γεννηθεί το 1736, ενώ αμφισβητείται από κάποια αρχεία που δείχνουν ότι γεννήθηκε το 1677. Τόσο η υποτιθέμενη διάρκεια ζωής των 197 χρόνων όσο και τα 256 χρόνια, υπερβαίνουν κατά πολύ τη μεγαλύτερη επιβεβαιωμένη διάρκεια ζωής των 122 ετών και 164 ημερών της Γαλλίδας Ζαν Καλμάν. Η πραγματική ημερομηνία γέννησής του δεν προσδιορίστηκε. Είχε αναφερθεί ότι ήταν δάσκαλος πολεμικών τεχνών, βοτανολόγος και τακτικής σύμβουλος. Ασχολήθηκε με τις πολεμικές τέχνες και κυρίως με την ισορροπία σώματος και μυαλού, μάλιστα προσελήφθη το 1749, σε ηλικία ήδη 71 χρόνων, από τον κινέζικο στρατό ως γυμναστής της αυτοκρατορικής φρουράς.

Θρύλος

Μακροζωία
Το άρθρο «Tortoise-Pigeon-Dog», που δημοσιεύθηκε στο τεύχος του περιοδικού Time της 15ης Μαΐου 1933, έχει μια έκθεση σχετικά με την ιστορία του, και περιλαμβάνει την απάντηση του Li Ching-Yuen για το μυστικό της μακροζωίας του:

 Ήσυχο μυαλό
 Καθίστε σαν χελώνα
 Περπατήστε ζωηρά σαν ένα περιστέρι
 Κοιμηθείτε σαν ένα σκυλί

Παραπομπές

Εξωτερικοί σύνδεσμοι 
 Chi Kung – Qigong – Meditation
 CEMETRAC - Centro de Estudos da Medicina Tradicional e Cultura Chinesa 
 Tortoise-Pigeon-Dog - Time άρθρο για τον Λι Τσινγκ Γιουν (15 Μαΐου 1933)

Λι Τσινγκ Γιουν
Ριχάρδος Λιβαθινόπουλος

Ο Ριχάρδος Λιβαθινόπουλος (1868 - 1954) ήταν Έλληνας  γιατρός και πολιτικός. Υπηρέτησε ως βουλευτής στην Κεφαλονιά και ως υπουργός στην δικτατορική κυβέρνηση Πάγκαλου. Συνίδρυσε το 1902 την πρώτη ιδιωτική χειρουργική κλινική στην Ελλάδα.

Σταδιοδρομία 
Γεννήθηκε στο Αργοστόλι και έκανε σπουδές Ιατρικής στο Πανεπιστήμιο της Νεάπολης στην Ιταλία. Εξελέγη βουλευτής στην επαρχία Κραναίας της Κεφαλονιάς με το κόμμα του Παπαναστασίου στις εκλογές του 1923 και ξανά στις εκλογές του 1928 με το Κόμμα των Φιλελευθέρων. 
Μαζί με τον καθηγητή Γεράσιμο Φωκά ήταν συνιδρυτής της πρώτης ιδιωτικής χειρουργικής κλινικής στην Ελλάδα.
Ο Λιβαθινόπουλος υπηρέτησε ως υπουργός Εκκλησιαστικών και Δημοσίας Εκπαιδεύσεως στην κυβέρνηση του Θεόδωρου Πάγκαλου
από τις 6 Νοεμβρίου 1925 ως τις 6 Μαρτίου 1926.

Υπήρξε συνεκδότης της "Χειρουργικής Επιθεώρησης" και δημοσίευσε διάφορες επιστημονικές μελέτες.

Παραπομπές 

Βουλευτές Κραναίας
Βουλευτές εκλεγμένοι με το κόμμα των Φιλελευθέρων
Έλληνες υπουργοί Εκκλησιαστικών και Δημοσίας Εκπαιδεύσεως
Έλληνες χειρουργοί
Εθνική Βόρειου Βιετνάμ (ποδόσφαιρο ανδρών)

Η εθνική ομάδα ποδοσφαίρου του Βορείου Βιετνάμ εκπροσωπούσε τη Λαϊκή Δημοκρατία του Βιετνάμ σε διεθνείς ποδοσφαιρικούς αγώνες μεταξύ 1949 και 1975. Οι περισσότεροι από διεθνείς αγώνες του Βορείου Βιετνάμ ήταν εναντίον άλλων σοσιαλιστικών χωρών.

Ιστορία 
Το ποδόσφαιρο εισήχθη στο Βιετνάμ στα τέλη του 19ου αιώνα από Ευρωπαίους ναυτικούς και στρατιώτες. Κατά τη διάρκεια του πολέμου του Βιετνάμ, το κράτος χωρίστηκε σε δύο, τη Λαϊκή Δημοκρατία του Βιετνάμ, γνωστή ως Βόρειο Βιετνάμ και τη Δημοκρατία του Βιετνάμ, την επονομαζόμενη και ως Νότιο Βιετνάμ, με κάθε χώρα να έχει ξεχωριστή εθνική ομάδα.

Ο πρώτος διεθνής αγώνας του Βορείου Βιετνάμ ήταν με την Κίνα, το 1956, υπό την καθοδήγηση του προπονητή Τρουόνγκ Ταν Μπου, με τελικό αποτέλεσμα 5-3 υπέρ του Βορέίου Βιετνάμ.

Παγκόσμιο Κύπελλο 
Η εθνική Βορείου Βιετνάμ δεν έλαβε μέρος σε καμία διοργάνωση Παγκοσμίου Κυπέλλου της FIFA (προκριματικά, τελική φάση).

Ασιατικό Κύπελλο 
Το Βόρειο Βιετνάμ δεν έλαβε μέρος σε καμία διοργάνωση Ασιατικού Κυπέλλου της AFC (προκριματικά, τελική φάση).

Παραπομπές

Εξωτερικοί σύνδεσμοι 

 Αρχείο του RSSSF
 Βαθμολογία Elo

Ποδόσφαιρο στο Βιετνάμ
Βορειο Βιετναμ